ตอยนี้กินยาคุม21เม็ดอยู่คะ #เพิ่งคลอดลูกใด้1เดือนคะ กินยาไปใด้9วันแล้วประจำเดือนมาเราต้องหยุดกินหรือกินต่อไหมคะ?
สวัสดีค่ะ การมีเลือดออกในขณะที่กำลังทานยาคุมกำเนิดอยู่ น่าจะเกิดจากผลข้างเคียงของยาคุมกำเนิด ที่ทำให้มีเลือดออกกะปริดกะปรอยได้ โดยเฉพาะยาคุมกำเนิดชนิดที่มีฮอร์โมนต่ำ หรือยาคุมกำเนิดชนิดที่เป็นฮอร์โมนเดี่ยว หรือเกิดจากการทานยาไม่ตรงเวลา ทานยในเวลาที่ต่างกันมากของแต่ละวันหากเลือดที่ออกมีปริมาณไม่มาก ไม่มีปวดท้องน้อยรุนแรง ก็ให้ทานยาคุมต่อไปได้ ไม่ต้องหยุดทาน เพราะโดยส่วนใหญ่ เลือดที่ออกจะค่อยๆ ลดน้อยลงจนหายไปได้เองค่ะ และเมื่อทานครบ 21 เม็ดแล้ว ก็ให้เว้นระยะ 7 วัน ก่อนที่จะเริ่มทานยาคุมแผงใหม่ค่ะอย่างไรก็ตาม หากยังให้นมลูกอยู่ แนะนำควรยาคุมกำเนิดชนิดที่เป็นฮอร์โมนเดี่ยว เช่น ยี่ห้อ exluton, dailyton, cerazette ซึ่งจะไม่มีผลกระทบต่อการหลั่งน้ำนมค่ะ และการทานยาคุมชนิดนี้ ต้องทานยาให้ตรงเวลา หากทานยาต่างกันเพียง 2-3 ชั่วโมง ก็จะมีผลทำให้ประสิทธิภาพลดลงและมีเลือดออกกะปริดกะปรอยได้ค่ะ